Uusi Musta - Etusivu - Valaistunut hippi ei enää tykkää energiansäästölampuista.
KEMIKAALICOCKTAIL LIITY FACEBOOK-RYHMÄÄMME! « Ekofarkutkin on epäekot | Main
| Teflonpannut höyryävät myrkkyjä keittiön ilmaan » maanantaihelmi202012
Valaistunut hippi ei enää tykkää energiansäästölampuista. Maria Veitola | ma 20.02.2012, 09:36 | 7 Kommenttia Energiansäästölamppujen ekologisuudesta ja fiksuudesta on ollut paljon puhetta. Jotkut valaistuneet kaverini ovatkin jo vaihtaneet energiansäästölampuista takaisin hehkulamppuihin, oman terveytensä tähden.
Minäkin hätkähdin lukiessani berliiniläisessä Alab Laboratoryssa tehdystä tutkimuksesta, jonka mukaan loisteputkeen perustuvat CFL -energiansäästölamput päästävät päällä ollessaan huoneilmaan mm. styreeniä, naftaleenia ja fenolia, jotka ovat kaikki terveydelle vaarallisia kemikaaleja.
Saksalaistutkijat suosittelevat, ettei CFL -lamppuja pidettäisi päällä pitkiä aikoja ilmastoimattomassa tilassa, eikä niitä sijoitettaisi ihmisen pään lähelle. Minä kun luulin, että se on energiansäästölamppujen sisältämä elohopea, josta pitäisi olla huolissaan. Elohopeaa on yhdessä energiansäästölampussa n. 5 mg, mutta siitä ei pitäisi olla ihmiselle haittaa, jos lamppu on ehjä.
Vertailun vuoksi: EU:n asetusten mukaan kalan syötävässä osassa elohopeaa saa olla korkeintaan 0,5 mg/kg. Elohopea pääsee vuotamaan lampusta ulos vain lampun rikkoutuessa. Kun kylmä lamppu särkyy, elohopea leviää ympäristöön tarttuneena lasipalasten pintaan.
Kuuman lampun rikkoontuessa myrkyllistä elohopeahöyryä vapautuu huoneilmaan. Sanovat, että vakavampi terveyshaitta aiheutuu kuitenkin vasta jatkuvammasta altistumisesta elohopeahöyrylle.
Jos lamppu särkyy, Martat neuvovat tekemään näin:
Jos kylmä lamppu rikkoutuu
Kerää lasinsirut ja muut osat esimerkiksi jäykällä paperilla tai pahvilla ja laita jätteet kannelliseen lasi- tai muovipurkkiin.
Pyyhi sen jälkeen lattia pienellä märällä rätillä. Laita myös rätti purkkiin, sulje purkki ja merkitse kirjoittamalla purkkiin esimerkiksi ”voi sisältää energiansäästölampusta peräisin olevaa elohopeaa”.
Vie purkki ongelmajätteen keräyspisteeseen.
Älä käytä pölynimuria. Pölynimuri voi levittää elohopeapölyä ja elohopeapisarat voivat jopa höyrystyä. Näin elohopea siirtyy hengitysilmaan.
Keskuspölynimuria voi käyttää, koska siitä poistoilma menee ulos. Jos keskuspölynimuria käytetään, pitää säiliö tyhjentää ja viedä ongelmajätekeräykseen.
Pisaramuodossa, amalgaamina tai elohopea/rautayhdisteenä elohopea ei imeydy merkittävissä määrin ihon läpi. Käsien kautta suuhun joutuva elohopea imeytyy vain hieman, ja terveysriski on pieni. Käsien pesu on hyvä suorittaa.
Jos lämmin lamppu rikkoutuu
Sulje ovet huoneeseen jossa lamppu on mennyt rikki.
Tuuleta huone avaamalla ikkuna ja poistu huoneesta. Eurooppalainen lamppualan järjestö (ELC) suosittelee, että huonetta tuuletetaan 20-30 minuuttia.
Kun lampun rikkoutuneet osat ovat viilentyneet voit toimia samalla tavalla kun kylmän lampun rikkouduttua.
Eikä tässä vielä kaikki. Haifan yliopistossa tehty israelilaistutkimus raportoi energiansäästölamppujen altistavan rintasyövälle, jos lamppuja käytetään myöhään illalla tai yöllä. Rintasyöpää sairastavilla naisilla on usein alhainen melatoniinitaso ja on huomattu, että melatoniini estää syöpäsolujen kasvamista.
Ihmiskeho tuottaa melatoniinia öisin, pimeässä. CFL -lamppujen päivänvaloa jäljittelevä sininen valo häiritsee elimistön omaa melatoniinituotantoa huomattavasti enemmän kuin tavallisten hehkulamppujen keltainen valo.
Näiden tietojen valossa en koe enää hirveän huonoa omaatuntoa siitä, että kotonani vain yksi energiansäästölamppu, ja sekin vaatehuoneessa. Itse olen itsepintaisesti käyttänyt hehkulamppuja siksi, että ne näyttävät kivoilta ja pidän hehkulampun lämpimästä valosta. Migreeniherkkänä ihmisenä koen energiansäästölamppujen valon ärsyttävänä. Kirkas ja väpättävä valo kiusaa silmiäni.
Energiansäästölamppujen onkin havaittu aiheuttavan myös mm. migreeniä, väsymystä, unettomuutta ja erilaisia iho-ongelmia.
JOS päätät luopua energiansäästölampuistasi, muista, että niiden raadot kuuluvat ongelmajätteisiin. Lähimmän keräyspaikan löydät täältä.
Oletko SINÄ huomannut energiansäästölamppujen vaikuttavan terveyteesi tai mielialaasi?
Aiemmin Uudessa Mustassa: Katjan juttu hehkulamppuhuijauksesta
tagged energiansäästölamppu, terveys | in Kemikaalit, Terveys | Reader Comments (7) Energiansäästölamppuja valmistetaan eri värilämpötiloilla, joten melatoniinin erityksen voi taata ostamalla lämpimämmän sävyisiä lamppuja. Hehkulampun käyttämästä energiasta 80% menee lämmöntuotantoon, joten jos niitä käyttää niin ainakin kannattaa muistaa sammutella lamput sieltä missä ei juuri sillä hetkellä oleskele.
ma 20.02.2012, 16:07 | neulanen
Itse päätin joskus jo yläasteella, että energiasäästölamppuja en ala käyttämään :D Juurikin johtuen tuosta sen sisältämästä elohopeasta yms. Itse nään kertyvät saasteet suurempana ongelmana, mutta onhan puolensa molemmissa.Itse olen siis myös käyttänyt aina vain hehkulamppuja. Minulla on kyllä ollut sellainen käsitys, että hehkulamppujen tuotanto oltaisiin lopettamassa, koska kaikkien tulisi siirtyä energiansäästölamppuihin. Tämä taitaakin olla vain jokin oma kuvitelmani?
ma 20.02.2012, 16:38 | Nata
Kun Suomessa on tarvetta keinovalolle, on usein myös tarvetta lämmitykselle - hehkulampun tuottama lämpö ei ole siis aina pelkkää hukkalämpöä.
ti 21.02.2012, 11:21 | Helena
Odotellen LED lamppujen läpimurtoa. Siihen asti voisivat lopettaa hehkulamppujen kartellin ja tehdä niistä niin kestäviä kuin mahdollista.Eli nykyiset hehkulamput kestävät vain n.1000-2000 tuntia. Lähes sata vuotta sitten osattiin jo tehdä lamppuja, mitkä kestävät 100 000 tuntia.Tässä loistava dokumentti joka kertoo asiasta.http://www.youtube.com/watch?v=JLsxtTYy8WA
ti 21.02.2012, 14:46 | Kenneth Söderling
Lisäksi kannattaa ottaa huomioon energiansäästölamppujen haitallinen UV-säteily ja sähkömagneettinen säteily: http://www.bag.admin.ch/themen/strahlung/00053/00673/02326/index.html?lang=enLisäsyntinä on, että invertterin vuoksi es-lamput saattavat tuottaa häiriöitä sähköverkkoon. Kaiken kaikkiaan es-lamput ovat ekologisessa mielessä tosi rumia. Ainakin kohdevalot voi jo vallan hyvin korvata LED-lampuilla, hinnat ovat jo siedettävät, ja lamput kestävät todella kauan. http://www.verkkokauppa.com/fi/catalog/4312c/LED-lamputLED-spotin tehon pitää olla vähintään noin 2,5 wattia, tai lumen-arvon vähintään 110, muuten kyse on hyödyttömästä "koristevalosta".
ti 21.02.2012, 15:13 | Jussi Hirvi
En oikein ymmärrä tuota elohopean vaarallisuuden esiin nostamista loistelampuissa. Eihän sitä sieltä lampusta pääse normaalitilanteessa lainkaan ja ne on aina ollut tapana käytön jälkeen palauttaa ongelmajätepisteeseen. Eli ainoa ongelmatilanne olisi putken rikkoutumunen, mutta kuinka usein niitä tulee rikottua? Itse en aianakaan ole koskaan ollut läsnä sellaisen rikkoutuessa. Eiköhän niitä niin harvoin hajoa, että tavanomaisia määriä kalaa syövä saa elimistöönsä enemmän elohopeaa.Myös tuo syöpäriskijuttu hieman tökki. Yöllä pitäisi nukkua ihan oikeasti pimeässä (pimeämpää kuin täysikuu), jotta melatoniinitaso kohoaisi normaalisti sensijaan, että nukutaan liian valoisassa. Myös esim. katulampuista tulee usein sisään niin paljon valoa, että se vaikuttaa melatoniinitasoihin. Eli ongelma ei ole energiansäästölamppu sinänsä vaan se, ettei oleskella (nukuta) pimeässä riittävästi.Itse pidän es-lamppujen sähkönsäästöä hehkulamppuihin verrattuna huomattavasti merkittävämpänä asiana kuin lähinnä teoreettisia elohopea-altistuksia tai kohonneita syöpäriskejä. Tärkeintä lienee kuitenkin oikeanlaisen valaistuksen käyttäminen tilanteen mukaan ja turhan valaistuksen välttäminen.
ti 21.02.2012, 21:36 | Timo Jousimo
Kappas kehveliä, nyt kun aloin miettimään tarkemmin energiansäästölamput tosiaan aiheuttavat migreeniä. Me saatiin taannoin paketti energiansäästölamppuja ja toinen löysi tiensä keittiön kattoon ja toinen olohuoneen jalkalamppuun. Itselläni migreeniä esiintyy harvakseltaan, ehkä pari kertaa vuodessa jos sitäkään. Huomasin, että kelmeä valo saa minut jotenkin ärtyneeksi ja hermostuneeksi. Yhden kuukauden aikana sain migreenikohtauksen kolmesti. Sitten vaihdettiin keittöön hehkulamppu takaisin kun säästölamppu oli hidas syttymään ja kuinkas ollakaan jalkalamppu otti ja kaatui, oh joy, miten hauska oli varotoimenpiteenä murjottaa makkarissa! Nyttemmin meillä ei ole ainuttakaan säästislamppua, eikä näemmä migreeniäkään. Loisteputkivalaistus tuppaa aiheuttamaan myös migreeniä, mutten ole joutunut viettämään aikaani sellaisessa ympäristössä pitkiä aikoja.
su 26.02.2012, 19:27 | Semolina Kommentointi vaatii sisäänkirjautumista